Γιώργος Σουξές

Ο Γιώργος Σουξές (Αθήνα, 2 Ιανουαρίου 1959) είναι Έλληνας ηθοποιός.

 Βιογραφικό 
Γεννήθηκε στις 2 Ιανουαρίου το 1959 στην Αθήνα (Πετρούπολη). Ξεκίνησε την καριέρα του ως ηθοποιός το 1981 με συμμετοχές σε διάφορες βιντεοταινίες, ενώ μέχρι το 1990 είχε λάβει μέρος σε συνολικά 12 παραγωγές βιντεοταινιών. Από τις αρχές της δεκαετίας του 1990 ξεκίνησε να λαμβάνει μέρος σε σειρές στην τηλεόραση. Πιο συγκεκριμένα, κάποιες από τις πρώτες του συμμετοχές έγιναν στις σειρές Μπελάδες για δύο, Τμήμα ηθών και Το τελευταίο αντίο. Τις σεζόν 2000-2002 και 2004-2007 συνεργάστηκε με τον σκηνοθέτη Πάνο Κοκκινόπουλο στις εγκληματολογικές σειρές Κόκκινος κύκλος και 10η εντολή. Τα επόμενα χρόνια ακολούθησαν διάφορες guest εμφανίσεις τόσο σε δραματικές, όσο και σε κωμικές τηλεοπτικές σειρές. Από το 2013 μέχρι το 2015 έπαιξε στην καθημερινή σειρά Κλεμμένα όνειρα. Από το 2019 μέχρι και το 2022, αποτέλεσε μέρος του καστ της σειράς εποχής Άγριες μέλισσες, ενώ τη σεζόν 2023-2024 πρωταγωνίστησε στη σειρά Το Ναυάγιο. Μέχρι σήμερα έχει συμμετάσχει σε περισσότερες από 50 τηλεοπτικές δουλειές.

Στον κινηματογράφο έχει παίξει σε 25 παραγωγές. Αξιοσημείωτος σταθμός στην καριέρα του ήταν το 2011, όταν έλαβε μέρος σε 5 κινηματογραφικές ταινίες, μεταξύ των οποίων Μια φορά και ένα... μωρό και Νήsos 2: Το νησί του χαμένου θησαυρού.

 Θεατρικές παραστάσεις 
Κατάλογος βασικών πληροφοριών θεατρικών παραστάσεων στις οποίες ο Γιώργος Σουξές συμμετείχε ως ηθοποιός. 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1988/1989 Η δολοφονία του Μαρά Νοσοκόμος Εθνικό Θέατρο της Ελλάδας Κτήριο Τσίλερ Κοραής Δαμάτης Ελληνική Θεατρική Περίοδος 1996/1997 Υβόννη, Πριγκίπισσα της Βουργουνδίας Αρχιθαλαμηπόλος Πολιτιστικός Οργανισμός Χορικά - Έβδομο Θέατρο Θέατρο Ριάλτο Κοραής Δαμάτης

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

 Παραπομπές 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου